Ճառընտիր (994)

Ճառընտիր (994), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 994 թվի տակ։ Ձեռագիրը գրվել է 1409 թվականին Դանիել գրիչի կողմից, Աղթամարում։ Ստացողը եղել է Հովհաննես տանուտերը։ Գրված է թղթի վրա, որը ունի 31․5X22 չափս։ Ձեռագիրը կազմված է 484 թերթից։ Գրված է երկսյուն, բոլորգիր։ Ունի կիսախորան, լուսանցազարդ մանրանկարներ։ Պահպանակը ունի մագաղաթ 1 էջ, գրված է՝ մագաղաթի վրա՝ բոլորագիծ երկաթագիրով։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ՝ գրչի՝ 19բ, 200բ, 483ա, հետագայի՝ 1բ (1631 թ․), 196բ․ 380բ (17-րդ դար)։

Բովանդակություն 
 Ճառք, Խրատք (Ոսկեբերան, Եփրեմ, Եղիշէ, Յովհ․ Մանդակունի, Սարգիս Շնորհալի․ Յակ․ Սրճեցի, Կիւրեղ Երուսաղէմացի)։
 Ներբողք (Եփրեմ, Եպիփան, Պետ․ Սիւնեցի, Պրկող, Յակոբ)։
 Յաղագս մոդուց, Մանկանց Բեթղեհէմի, ժողովոյն Նիկիոյ։
 Պիղատոսի Թուղթ առ Տիրերիոս։
 Տեսիլք Գէորդայ զօրավարի, Կոստանդիանոսի, Սահակայ։
 Ի պատմութենէն Վարդանայ և Հայոց պետերազմին Եղիշէի։
 Վարք, Վկայաբանութիւնք։

Ծանոթագրություններ 

Մատենադարանի ձեռագրեր